บอร์ด OR เคาะลงทุน 5 ปีกว่าแสนล้าน ลุยธุรกิจไลฟ์สไตล์
บอร์ด OR อนุมัติแผนลงทุน 5 ปี (66-70) จำนวน 1.01 แสนล้านบาท เสริมแกร่งธุรกิจปัจจุบัน รวมถึงหาโอกาสทางธุรกิจเพื่อตอบโจทย์ All Lifestyles เพื่อการเติบโตร่วมกับพันธมิตรทางธุรกิจ สร้างการเติบโตที่ยั่งยืน 
บอร์ด OR อนุมัติแผนลงทุน 5 ปี (66-70) จำนวน 1.01 แสนล้านบาท เสริมแกร่งธุรกิจปัจจุบัน รวมถึงหาโอกาสทางธุรกิจเพื่อตอบโจทย์ All Lifestyles เพื่อการเติบโตร่วมกับพันธมิตรทางธุรกิจ สร้างการเติบโตที่ยั่งยืน
23 พ.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR ขอเรียนแจ้งว่าคณะกรรมการ OR ในการประชุมครั้งที่ 11/2565 เมื่อวันที่ 23 พฤศจิกายน 2565 ได้อนุมัติแผนการลงทุน 5 ปี (ปี 2566 -2570) มูลค่ารวม 101,486.8 ล้านบาท ซึ่งจัดทำภายใต้วิสัยทัศน์ “Empowering All Toward Inclusive Growth หรือเติมเต็มโอกาส เพื่อทุกการเติบโตร่วมกัน โดยมีกลยุทธ์ของการเติบโตแบบ Outside –In Growth ใช้ประโยชน์จากจุดแข็งของ OR อาทิเครือข่ายสถานีบริการน้ำมัน เครือข่ายร้านค้าต่าง ๆ (Physical Platform) ควบคู่กับ Digital Platform เพื่อสร้างคุณค่าร่วมกันกับพันธมิตรทางธุรกิจ ก่อให้เกิด “Inclusive Growth Platform” ในการส่งต่อโอกาสให้กับผู้ประกอบการทุกขนาดเติบโตไปพร้อมกับ OR
โดยมีแผนการลงทุน 5 ปี จำนวน 101,486.8 ล้านบาท แบ่งตามกลุ่มธุรกิจหลักดังนี้

สำหรับการลงทุนของ OR เพื่อรักษาความเป็นผู้นำในประเทศไทยในการดำเนินธุรกิจที่เกี่ยวข้องกับน้ำมัน (Oil Ecosystem) รวมทั้งเพิ่มประสิทธิภาพโครงสร้างพื้นฐานและเครือข่ายระบบจัดเก็บ รวมถึงการกระจายผลิตภัณฑ์ เพื่อรักษาความสามารถในการแข่งขัน และสร้างความแข็งแกร่งให้กับธุรกิจพลังงานแบบผสมผสานเพื่อการเคลื่อนที่อย่างไร้รอยต่อ (Seamless Mobility) เพื่อตอบโจทย์ความต้องการของผู้บริโภคที่หลากหลาย มุ่งเน้นสู่การใช้พลังงานสะอาดผ่านการลงทุนขยายเครือข่ายสถานีชาร์จรถยนต์ไฟฟ้า “EV Station PluZ” ทั้งในและนอกสถานีบริการ PTT Station
อีกทั้งมุ่งหวังเพิ่มความแข็งแกร่งในธุรกิจ Café Amazon ตลอด Value chain รวมทั้งหาโอกาสทางธุรกิจเพื่อตอบโจทย์ All Lifestyles เพื่อการเติบโตร่วมกับพันธมิตรทางธุรกิจ
นอกจากนั้นยังแสวงหาการเติบโตในต่างประเทศผ่านการขยายเครือข่ายไปยังประเทศใหม่ๆ ร่วมลงทุนกับพันธมิตรที่มีศักยภาพ (Asset-Light Growth) ในตลาดใหม่และยังแสวงหาธุรกิจใหม่ (OR new S-curve ) เพื่อสนับสนุนต่อยอดในธุรกิจปัจจุบัน สร้างการเติบโตที่ยั่งยืน